Alida Louw Berading | Vrae & Antwoorde | Geregistreerde Berader Potchefstroom Leerderondersteuning Kinderberading Berading Faq
+ Is jy ‘n spelterapeut?
Ek is nie ‘n geregistreerde spelterapeut nie, maar aangesien spel die taal van die kind is, maak ek wel gebruik van terapeutiese spel.
+ Wat is jou fooie?
Hierdie praktyk se fooie val binne die voorgeskrewe struktuur van die mediese fondse, en kan terugeeïs word van u mediese fonds. Kontak my vir verdere besonderhede.
+ Hoe lank duur ‘n sessie?
Die standaard tydsduur vir ‘n beradingsessie is 60 minute. Dit hang egter ook baie af van die tegniek en benadering wat gevolg word. Met kinders is dit soms nodig om die sessies te beperk tot 30-45 min (afhangende van ouderdom en konsentrasiespan). Wanneer Gestalt Kleurterapie, Dinoterapie en Astroterapie gedoen word is dit weer soms nodig om selfs ‘n 2 uur lange sessie te skeduleer.
+ Hoe lank voordat ek verbetering by my kind sal kan sien?
Dis nie ‘n maklike vraag om te antwoord nie, aangesien dit afhang van verskeie faktore (bv. aard van die probleem, samewerking van die kliënt sowel as gesin, ens.)
+ Kan jy vir my ‘n verslag skryf wat ek kan indien by die hof om toesig oor my kind te kry?
Hierdie praktyk doen geen forensiese assesserings nie, en so ‘n verslag kan dus nie verskaf word nie.
+ Kan jy vir my kind medikasie voorskryf vir sy konsentrasieprobleem?
ATHV (Aandagtekort-hiperaktiwiteitversteuring) kan slegs deur pediater of pediatriese psigiater gediagnoseer word, en slegs ‘n persoon met ‘n mediese graad mag medikasie voorskryf. Ek kan help met ondersteuning, ouerleiding en die aanleer van sekere vaardighede wat belangrik is in die holistiese bestuur van ATHV.
+ Werk jy uitsluitlik met kinders?
Ek werk met alle ouderdomme (kinders sowel as volwassenes) , en het 13 jaar ervaring met veral kinders van alle ouderdomme (was werksaam in beide laer- en hoërskole). Tans bevind ek my in posisie waar ek baie fokus op jong kinders (voorskool tot gr3). Dit sluit egter nie berading met ander ouderdomsgroepe uit nie.
Besoekers tot datum: 15419